প্রথম দুবার বিদ্রোহর পরে আহোম প্রশাসন ইতিমধ্যেই দুর্বল হয়ে পড়েছিল। এইবার মরাণদের সাথে বড়ো-কাছাড়িরাও যোগদান করেন। ১৭৮৬ সালে হরিহর তাঁতী মোয়ামরীয়া এবং দফলা-বহতীয়া লোকের একদল সৈন্য তৈরি করেন। তাঁরা মাজুলীর আউনীআটী সত্রে থাকা মৃত মায়ামরা সত্রাধিকারের নাতি পীতাম্বরকে উদ্ধার করেন। সাথে আউনীআটী সত্র, গড়মূর সত্র এবং দক্ষিণপাট সত্রে যুদ্ধ লাগিয়ে দেন। তাঁরা রংপুর আগুড়ি ধরাতে ১৭৮৮ সালের ১৯ জানুয়ারিতে রাজা গৌরীনাথ সিংহ এবং প্রধান পলায়ন করেন। উদ্ধার করা অঞ্চলের মধ্যে ব্রহ্মপুত্রের উত্তর পারে হরিহর তাঁতী, মাজুলী হৌহ‌ই এবং বেংমরা (বর্তবর্মার তিনিসুকীয়া) সর্বানন্দ‌ শাসন করতে থাকেন। ভরতকে রাজা ঘোষণা করা হয়। ভরত এবং সর্বানন্দের নামে নিয়মিতভাবে মোহর তৈরি হত। পূর্ণানন্দ বুঢ়াগোহাঁই তাঁদের নির্মূল করার চেষ্টা কিছুকাল পরে বাদ দিয়ে যোরহাটে স্থায়ী হন। অন্য আহোম প্রধান দরঙে স্থায়ী হন। গৌরীনাথ সিংহ‌ প্রথমে নগাঁওয়ে বাসর করে ১৭৯২ সালের ১১ জুনে গুয়াহাটীতে যান।

অবশেষে আহোম প্রধান এবং আসামে ব্যবসা করা ইংরাজরা কলকাতার ব্রিটিশ ইস্ট ইন্ডিয়া কোম্পানীকে বিদ্রোহ দমনের জন্য অনুরোধ করেন। ১৭৯২ সালের সেপ্টেম্বরে ব্রিটিশ গভর্নর কর্নওয়ালিসের নির্দেশে থমাস ওয়েল্‌স ৫৫০ জনের একটি সুসজ্জিত দল নিয়ে আসামে আসেন। তাঁরা ১৭৯২ সালের ২৪ নভেম্বর গুয়াহাটী অধিকার করেন এবং ১৭৯৪ সালের ১৮ মার্চে রংপুর অধিকার করেন। গোরীনাথ সিংহের থেকে বিপুল পরিমাণের ধন লাভ করে ২৫ মে'তে ব্রিটিশ সৈন্য কলকাতায় ফিরে যায়। ১৭৯৪ সালে যোরহাটে গৌরীনাথ সিংহের মৃত্যু হয় এবং তাঁর স্থানে কমলেশ্বর সিংহ রাজা হন।

প্রথম বিদ্রোহ
দ্বিতীয় বিদ্রোহ (১৭৮২)
তৃতীয় বিদ্রোহ
বিদ্রোহর কারণ